《琐窗寒 初夏同葑田松泉过深柳草堂》
清代·厉鹗

户小关云，城高缒碧，嫩阴摇瓦。何年种柳，正忆汉南游冶。

想依依、香绵褪时，绣鸳不到閒庭榭。付馀花倦蝶，桥痕帘影，伴人情话。

疏野。连渔汊，听笛弄沧浪，悄然歌罢。离踪似寄，顿冷故溪吟社。

笑输他、桃根渡头，载来翠峰偏淡写。看篱根、艇子萦回，任取浮萍惹。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。